|  |  |  |  |  |
| --- | --- | --- | --- | --- |
| Številka: | 43001-307/2023 |  | oznaka naročila: | U-2/24-G |
| Datum: | 6. 2. 2024 |  | MFERAC: | 2431-23-001024/0 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

***UJMA 2023: Nadomestna gradnja premostitvenega objekta (MB0310) čez Suhadolnico v Podgorju na R3-696/6904 v km 3,604***

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-307/2023.

**Vsebina in cilj naročila:**

V sklopu naročila se izvede nadomestna gradnja premostitvenega objekta (MB0310) čez Suhadolnico v Podgorju na R3-696/6904 v km 3,604 ter rekonstrukcija ceste.

Obstoječ objekt je kamnita ločna konstrukcija v slabem stanju, dolžine 5,40 m in širine 6,78 m, svetlega razpona med krajnima opornikoma 6,74 m. Iz kamnitih elementov odpada malta, kamni so poškodovani, pojavljajo pa se tudi razpoke. Asfaltne površine so razpokane, robni venci poškodovani, mestoma razpadajo, vidna je korodirana armatura. Vodotok in njegove brežine niso urejeni. Potrebna je širitev ceste na mostu in izvedba hodnikov za pešce. Obstoječa mostna konstrukcija ne omogoča širitve mostu, zato je potrebno zgraditi nov most.

Novi objekt je zasnovan kot okvirna armiranobetonska konstrukcija preko enega polja s svetlo odprtino med opornikoma 9.00 m. Debelina opornikov in prekladane konstrukcije bo 70 cm. Opornika bosta temeljena plitvo na pasovnih temeljih. Zaključek objekta bo izveden s krili debeline 40 cm. Objekt bo temeljen v laporni podlagi, zasip za oporniki se bo izvedel iz kvalitetnega kamnitega materiala. Predvideva se ureditev struge, vključno s poglobitvijo ter razširitvijo območja potoka, na osnovi česar se zagotovi ustrezna pretočna prevodnost potoka in izboljša poplavna varnost priobrežnih zemljišč.

V sklopu izgradnje objekta se izvede tudi zaščita in prestavitev nekaterih infrastrukturnih vodov, ureditev cestne razsvetljave ter rekonstrukcija regionalne ceste v dolžini 88 m.

V času gradbenih del se bo na odseku gradbenih del izvedla popolna zapora ceste R3-696/6904.

Z navedenimi posegom se bo zagotovila varna uporaba mostu za udeležence v prometu.